Modul
Tartalom
Index 🔎︎

# Lábjegyzetek és végjegyzetek beszúrása és szerkesztése

A lábjegyzetek további információkat tartalmaznak egy témáról az oldal alján, a végjegyzetek pedig további információkat tartalmaznak a dokumentum végén. A LibreOffice automatikusan számozza a lábjegyzeteket és végjegyzeteket.

## Egy lábjegyzet vagy végjegyzet beszúrásához

1. Kattintson a dokumentumban oda, ahova a jegyzet horgonyát be szeretné szúrni.

2. Válassza a Beszúrás - Lábjegyzet és végjegyzet - Lábjegyzet vagy végjegyzet lehetőséget.

3. A Számozás területen válassza ki a használni kívánt formátumot. Ha a Karakter lehetőséget választja, akkor kattintson a Kiválasztás gombra, és válassza ki a lábjegyzethez használandó karaktert.

4. A Típus területen válassza a Lábjegyzetet vagy a Végjegyzetet lehetőséget.

5. Kattintson az OK gombra.

6. Írja be a jegyzetet.

Lábjegyzeteket a Beszúrás eszköztár Lábjegyzet közvetlen beszúrása ikonjára kattintva is beszúrhat.

## Egy lábjegyzet vagy végjegyzet szerkesztéséhez

- Az egérkurzor egy kézalakot ábrázol, amikor a dokumentumban egy lábjegyzet vagy egy végjegyzet fölé viszi az egérmutatót.

- Egy lábjegyzet vagy végjegyzet szövegének szerkesztéséhez kattintson a jegyzetre, vagy kattintson a jegyzet horgonyára a szövegben.

- To change the format of a footnote, click in the footnote, press Command+TF11 to open the Styles window, right-click "Footnote" in the list, and then choose Modify.

- Egy lábjegyzet vagy végjegyzet szövegéből a jegyzet horgonyára a Page Up billentyű megnyomásával tud átugrani.

- Egy lábjegyzet-, illetve végjegyzet-horgony számozási tulajdonságainak módosításához kattintson a horgony elé, majd válassza a Szerkesztés - Lábjegyzet/végjegyzet lehetőséget.

- A LibreOffice lábjegyzetre és végjegyzetre alkalmazott formázásának módosításához válassza az Eszközök - Lábjegyzetek és végjegyzetek lehetőséget.

- A lábjegyzethez, illetve végjegyzethez tartozó szövegterület tulajdonságainak szerkesztéséhez válassza a Formátum - Oldal lehetőséget, majd kattintson a Lábjegyzet fülre.

- Egy lábjegyzet eltávolításához törölje a lábjegyzet-horgonyt a szövegből.

Kapcsolódó témakörök

Térköz a lábjegyzetek között